Consenvoye
Consenvoye ass eng franséisch Gemeng am Departement Meuse an der Regioun Grand Est.

Consenvoye läit um rietsen Uwänner vun der Meuse a vum Canal de la Meuse. Zu Consenvoye ass och eng Schleis vum Kanal.

D'Uertschaft déi net wäit vun de Fronten am Éischte Weltkrich war, gouf duerch Bombardementer schwéier beschiedegt, an nom Krich als Zone Rouge deklaréiert. Well awer d'Méiglechkeet bestoung fir de Buedem ze sanéieren, gouf alles an deem Sënn ënnerholl, an d'Terraine goufen net wéi op den anere Plazen an der Zone rouge mat Bëscher ugeplanzt. Fir der Landwirtschaft erëm op d'Spréng ze hëllefen, gouf eng industriell Schwéngsziichterei gebaut, déi éischt a ganz Frankräich.

Déi fréier Gare gouf komplett restauréiert an een Deel vun der Streck ass op, fir mat Pedalosdraisinnen driwwer ze fueren.

Zu Consenvoye gëtt et e Camping, deen zu engem groussen Deel vu Lëtzebuerger besat ass. D'Ursaach dofir ass, well d'Meuse op der Streck vu Consenvoye bis op Dun e beléift Fëschrevéier ass.

Nopeschgemengen 

Forges-sur-Meuse
Brabant-sur-Meuse
Sivry-sur-Meuse
Dannevoux
Gercourt-et-Drillancourt

Um Spaweck 

Krich 14-18 ; Amerikaner déi hir Gefalen am Bësch vu Consenvoye begruewen

Gemengen am Arrondissement Verdun
Uertschaften am Arrondissement Verdun
Franséisch Uertschafte bei der Meuse